laion/Wikipedia-Exotic huggingface dataset:
ג'יימס פטון פרסטון

ג'יימס פטון פרסטון (באנגלית: James Patton Preston;‏ 21 ביוני 1774 – 4 במאי 1843) היה פוליטיקאי אמריקאי מווירג'יניה, איש המפלגה הדמוקרטית-רפובליקנית, שכיהן כמושל וירג'יניה ה-20 בשנים 1816–1819. ג'יימס פטון פרסטון נולד באחוזת המטעים סמית'פילד שבמושבת וירג'יניה, שכיום נמצאת בתחומי העיירה בלקסבורג, וירג'יניה, כבנם של קולונל ויליאם פרסטון ושל סוזאנה סמית'. בשנים 1790–1795 הוא למד בקולג' ויליאם ומרי, וניהל את האחוזה הגדולה של משפחתו, שכללה קרקעות שכיום ניצבים עליהם הקמפוס של וירג'יניה טק וחלקים גדולים של חוות המוסד. חלקת האדמה בשטח של 7,500 אקרים (30 קמ"ר), הוענקה בזמן כלשהו לפני 1737 על ידי מושל המושבה רוברט דינווידי לאחי-סבו של פטון, קולונל ג'ייס פטון, שעל שמו הוא נקרא, שהיה קברניט אירי, עבר לעסוק בעסקי מקרקעין, ונהרג בטבח דרייפרס מדאו (אנ') ב-1755. כחבר המפלגה הדמוקרטית-רפובליקנית, כיהן פרסטון בשנים 1801–1804 כחבר הסנאט של וירג'יניה, ובשנים 1810–1812 כחבר בית הנבחרים של וירג'יניה. עם פרוץ מלחמת 1812 התגייס פרסטון לצבא ארצות הברית, ושירת כלוטננט קולונל בתפקיד סגן מפקד רגימנט הרגלים ה-12. באוגוסט 1813 הוא קודם לדרגת קולונל, וקיבל את הפיקוד על רגימנט הרגלים ה-23, תפקיד בו הוא שירת עד לפציעתו הקשה בקרב חוות קרייזלר (אנ') באונטריו. לאחר המלחמה נבחר פרסטון שוב לבית הנבחרים של וירג'יניה, וכיהן בו החל מדצמבר 1816, אך זמן קצר לאחר מכן תמה כהונתו בבית הנבחרים לאחר שנבחר כמושל וירג'יניה ה-20, תפקיד בו הוא כיהן בשנים 1816 - 1819. תקופת כהונתו כמושל עמדה בסימן התשלום ששילמה וירג'יניה בסכום של 1.5 מיליון דולר כדי לכסות את החובות שנוצרו עקב המלחמה, ובסימן הקמתה של אוניברסיטת וירג'יניה. לאחר תום כהונתו כמושל, שימש פרסטון כמנהל הדואר של ריצ'מונד, ולאחר מכן פרש לאחוזתו. פרסטון היה נשוי לאן טיילור, ולשניים היו שלושה בנים. בנם, ויליאם פרסטון כיהן כחבר בית הנבחרים של ארצות הברית וכמזכיר הצי של ארצות הברית. במהלך מלחמת האזרחים האמריקאית הוא כיהן כחבר הסנאט של הקונפדרציה. שני בניהם האחרים, רוברט טיילור פרסטון וג'יימס פרנסיס פרסטון, שירתו כקצינים בצבא הקונפדרציה. פרסטון היה גיסו של ג'ון פלויד, גם הוא כיהן כמושל וירג'יניה, ודודם של מושלי וירג'יניה ג'יימס מקדואל וג'ון פלויד. ג'יימס פטון פרסטון נפטר באחוזת סמית'פילד ב-4 במאי 1843. הוא נטמן בחלקת הקבר של האחוזה. ב-1818 נוצר מחוז פרסטון (כיום בתחומי וירג'יניה המערבית), שנקרא לכבודו. על שמו נקרא גם בניין מעונות סטודנטים בקולג' ויליאם ומרי. Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1632 מדיה וקבצים בנושא ג'יימס פטון פרסטון בוויקישיתוף ג'יימס פטון פרסטון באתר אגודת המושלים הלאומית (באנגלית) מסמכי ג'יימס פטון פרסטון בספריית וירג'יניה (באנגלית) ג'יימס פטון פרסטון באתר The Political Graveyard (באנגלית) ג'יימס פטון פרסטון, באתר "Find a Grave" (באנגלית)
משחק הדינוזאור

משחק הדינוזאור (באנגלית: Dinosaur Game), הידוע גם בשם Chrome Dino‏, הוא משחק דפדפן מובנה בדפדפן האינטרנט גוגל כרום אשר פותח על ידי גוגל והפך זמין לציבור לראשונה במהלך שנת 2014. המשחק פותח במקור כדרך לבדר את משמשי כרום במקרים בהם האינטרנט מפסיק להיות זמין והוא מוצג לצד הודעת השגיאה "No internet". למשחק עיצוב ומכניקה פשוטים. המטרה במשחק היא להוביל את דמות טירונוזאורוס רקס מפוקסלת לאורך סביבה מדברית אינסופית כאשר צריכים להימנע מכל המכשולים שבאים לאורך הדרך. המשחק מתחיל כאשר השחקן לוחץ על מקש הרווח או מקיש על המסך במכשיר נייד, וכתוצאה מכך הדינוזאור מתחיל מיד לרוץ. המשחק כולל שני מכשולים עיקריים - קקטוסים, מעליהם הדינוזאור צריך לקפוץ, ופטרודקטילים, אשר צריך לחמוק מהם על ידי התכופפות מתחתם. ככל שהמשחק מתקדם, המהירות של הדינוזאור גוברת, והדבר הופך את ההימנעות מהמכשולים לקשה במיוחד. המשחק הוא ללא הגבלת זמן והוא מסתיים רק כאשר השחקן מתנגש במכשול. המשחק פותח על ידי צוות המפתחים של גוגל כרום בשנת 2014 והוא נועד לבדר את המשתמשים ולהפחית את התסכול שלהם כאשר אין חיבור זמין לאינטרנט. המפתחים בחרו שהדמות תהיה של דינוזאור משום שהוא מסמל את "העידן הפרהיסטורי" אשר התקיים לפני קיומו של האינטרנט. הסגנון הפשוט והמפוקסל של הגרפיקה מזכירים משחקי וידאו ישנים מסוג 8 סיביות. עם השנים המשחק הפך פופולרי במיוחד בקרב משתמש כרום ובעקבות כך גוגל הנגישה את המשחק לכל המשתמשים בכל עת על ידי הקלדת "chrome://dino" בשורת הכתובת של הדפדפן, אפילו במקרים בהם יש חיבור אינטרנט זמין. ישנו אזכור למשחק בקטע הפתיחה של סדרת האנימציה משפחת סימפסון בפרק הבכורה של העונה ה-34.‏ מדיה וקבצים בנושא משחק הדינוזאור בוויקישיתוף "The famous Chrome Dinosaur "No Internet" in Gyulagarak, Armenia". ארכיון מ-2023-12-08. נבדק ב-2024-08-08. "Dinosaur Game". Dinosaur Game (באנגלית אמריקאית). נבדק ב-2024-03-01. Li, Abner (10 במאי 2021). "Chrome 90 for iPhone rolling out with search, Dino widgets". 9to5Google. ארכיון מ-10 במאי 2021. נבדק ב-10 במאי 2021. {{cite web}}: (עזרה) Tumblison, Craig (7 במרץ 2014). "Interview with Sebastien Gabriel, a Google Chrome Visual Designer". OMG! Chrome!. ארכיון מ-26 במרץ 2015. נבדק ב-11 באוקטובר 2020. {{cite web}}: (עזרה) Roshan, Azar (5 באוגוסט 2017). "Google Easter Eggs: 15+ Best Google Easter Eggs & Google Tricks 2017". Feeds You Need. אורכב מ-המקור ב-5 באוגוסט 2017. נבדק ב-11 באוקטובר 2020. {{cite web}}: (עזרה) Wang, Jules (2022-09-26). "The Simpsons run Chrome's offline desert gauntlet in latest couch gag". Android Police (באנגלית אמריקאית). נבדק ב-2022-09-26. Li, Abner (2022-09-26). "'The Simpsons' 'couch gag' pays tribute to Chrome Dino game". 9to5Google (באנגלית אמריקאית). נבדק ב-2022-09-26. Reichert, Corinne (26 בספטמבר 2022). "The Simpsons Season 34 Opening Couch Gag Pays Homage to Chrome's T-Rex Game". CNET. ארכיון מ-26 בספטמבר 2022. נבדק ב-27 בספטמבר 2022. {{cite web}}: (עזרה)
Rosie

Rosie (בעברית: "רוזי") הוא אלבום הבכורה של הזמרת הדרום קוריאנית רוזה. הוא עתיד לצאת ב-6 בדצמבר 2024 תחת הוצאת חברת אטלנטיק רקורדס. לאחר סיום סיבוב ההופעות העולמי של בלאקפינק, בשם Born Pink, רוזה החלה לעבוד באולפן בלוס אנג'לס על מוזיקה חדשה במשך שנה. במהלך שנת 2024, מלבד העבודה על האלבום וסיבוב ההופעות של הלהקה, רוזה שיתפה פעולה עם מותג התכשיטים טיפאני ושות' ויצרה קולקציה, השתתפה בסיבוב ההופעות של טיילור סוויפט, וביצעה שיתופי פעולה נוספים כמו עם המותג Puma. בספטמבר 2024, פורסם שרוזה חתמה על חוזה הקלטות גלובלי עם חברת התקליטים אטלנטיק רקורדס. באוקטובר 2024, רוזה, הכריזה על אלבום סולו בשם rosie, שאמור לצאת לקראת סוף השנה. רוזה פרסמה באינסטגרם את ההודעה על יציאת האלבום בצירוף תמונת העטיפה, המציגה את פניה עם שיער בלונדיני מתפזר כשהיא שוכבת. שם האלבום, "Rosie," הוא כינוי אישי שרוזה מאפשרת לחבריה ומשפחתה לקרוא לה. האלבום עתיד לצאת לאור ב-6 בדצמבר על ידי חברת התקליטים אטלנטיק רקורדס. רוזה משתפת שהאלבום הוא פרי עבודה אינטנסיבית, שבו היא השקיעה את "הדם והדמעות" שלה, ושזהו "יומן קטן" שהיא מצפה שהמעריצים יאזינו לו. האלבום יהיה באורך מלא ויכלול 12 שירים. רוזה שותפה להפקה ולכתיבה של האלבום, שתואר כפרויקט "האישי והכן ביותר" שלה עד כה. מידע על האלבום Rosie באתר MusicBrainz האלבום Rosie באתר Last.fm Anna Chan, BLACKPINK’s ROSÉ Announces Solo Studio Album: ‘I Have Poured My Blood, Sweat & Tears Into This’, Billboard, ‏2024-10-01 (באנגלית אמריקאית) Steven J. Horowitz, Blackpink’s Rosé Signs Solo Deal With Atlantic Records, Variety, ‏2024-09-26 (באנגלית אמריקאית)
סיבלקו

סיבלקו היא חברה בלגית הכורה ומפיקה, בין היתר, חול קוורץ. משרדיה הראשיים של החברה נמצאים באנטוורפן. החברה מחזיקה ב-174 אתרי ייצור ב-31 מדינות ברחבי העולם, עם 8,500 עובדים, מתוכם 300 בבלגיה. החברה נמצאת בבעלות מספר משפחות בלגיות . ב-1845 התגלו מרבצים של חול קוורץ במהלך חפירת תעלת בוכולט-הרנטלס ליד לומל, דסל ומול. בשנת 1872 נוסדה חברת Sablières et Carrières Réunies (SCR) כדי להפיק את החול. ב-1896 החברה התמזגה לתוך SCR-Sibelco. המייסד שלה היה סטניסלס אמנס. באותה שנה רכשה החברה מנוע קיטור למיכון מחצבת החול בסטיבנסונן. בסביבות 1910 פעלו גם חברות קטנות רבות. החול הועבר ליעדים באמצעות כלי שיט. SCR-Sibelco רכשה ידע טכנולוגי והייתה פעילה גם בזיהוי ופתיחת אתרים חדשים, שסייעו להוזיל את עלויות ההובלה. כיום, מפעילה סיבלקו יותר מ-100 מחצבות הממוקמות בכל רחבי העולם. בשנת 1955 נבנה מפעל חדש לייבוש וטחינת חול קוורץ. בשנת 1983 נבנה בלומל מתקן חדש. החברה רכשה חלק בחברת הפקת החמר Watts Blake Bearne הפועלת בדבון שבאנגליה ב-1988, וב-1999 רכשה את כל הבעלות על החברה. מאז 1996 החברה ההולנדית Ankerpoort NV, עם שמונה חברות הפקה באירופה, היא חברת בת מלאה של סיבלקו. סיבלקו מחזיקה גם את מחצבת סיגראנו בהירלן. מחקר רישום מקרקעין לשנת 2016 הראה ש-SCR-Sibelco היה בעל הקרקע הפרטי הגדול ביותר בפלנדריה, עם יותר מ-2,000 הקטרים של בעלות ראשית ישירות או דרך חברת הבת NMZ. מדיה וקבצים בנושא סיבלקו בוויקישיתוף אתר האינטרנט הרשמי של סיבלקו (באנגלית) אתר רשמי Misnoegde Duitse aandeelhouders controleren 20 % van zandreus Sibelco, 10 juni 2020 The county of Devon (England) has played a central role in the global ceramics industry and forms an important part of Sibelco’s heritage., www.sibelco.com (באנגלית) Blauw bloed heerst over Vlaamse grond, apache.be, 8 maart 2021
עברנו הכל

"עברנו הכל" הוא סינגל שהוקלט על ידי הזמר הישראלי עומר אדם. את השיר הוציאה ב-15 בספטמבר 2024 לאור חברת התקליטים P.A.I, כסינגל שלא מתוך אלבום אולפן. "עברנו הכל" נכתב על ידי אביב פרץ, דרור מזרחי וגל אדם, שגם הלחין והפיק אותו לצד עומר ועיליי סידי בהתאמה. השיר מתאר מערכת יחסים מורכבת, שבה הדובר מתמודד עם תחושות של כאב, אהבה, ותסכול. מחד, הוא חווה קושי על חוסר נטילת האחריות מצד בת-זוגו למשבר ביחסים ביניהם, תוך שהיא מפגינה זלזול ומנפצת את החלום המשותף שלהם לזוגיות אידיאלית. מאידך, הדובר אינו יכול להתעלם ממשיכתו אליה, ומתקשה להתמודד מולה. הוא מפציר בה שלא תשבור את נפשו, ומוכן לנסות ולשקם את העוולות, בתנאי שהיא תיתן לו את לבה. בבית השני שוב מופגנות תחושות נוספות של געגוע וכאב. הוא נזכר כיצד הדברים היו מתנהלים בניהם בעבר, ואת תהליך ההתדרדרות באהבתם. בנוסף, הדובר מביע חרטה על כמה דברים שאמר, והרעו את המצב הקיים עוד יותר. בסיום, הוא חוזר על הרצון שלו להיות איתה לנצח, חולם על עתיד משותף. בד בבד מושרת תחושה כללית המעיבה על האפשרות להחזיר את המצב לקדמותו. העיצוב של העטיפה הוא בשחור-לבן. הוא כולל קלידים של פסנתר ימאהה שנמצאים בחלק התחתון של התמונה, כשמעליו תלויה תמונה במסגרת. בתמונה הממוסגרת רואים שני אנשים יושבים מול שולחן. הגבר, שמעשן סיגריה, הוא אדם, ואילו האישה שיושבת לצידו עם משקפיים היא בת-זוגו, יעל שלביה. תמונה זו זהה לסרטון האודיו של "רק שלך", מתוך המיני-אלבום של אדם "חמישה לילות". "עברנו הכל" זכה להצלחה ביוטיוב וברשתות הסטרימינג השונות, כמו ספוטיפיי ואפל מיוזיק. הוא הגיע בשיאו למקום התשיעי ב"היטליסט", המבוסס על הנתונים לעיל. עומר אדם - עברנו הכל (Prod. By Gal Adam & Ilay Sidi), סרטון בערוץ "עומר אדם - הערוץ הרשמי", באתר יוטיוב, 15 בספטמבר 2024 עומר אדם - רק שלך (By Osher Cohen), סרטון בערוץ "עומר אדם - הערוץ הרשמי", באתר יוטיוב, 21 במרץ 2024
יוג'ין רייבולד

יוג'ין רייבולד (באנגלית: Eugene Reybold;‏ 13 בפברואר 1884 – 21 בנובמבר 1961) היה קצין בצבא ארצות הברית בדרגת לוטננט גנרל ששימש כמהנדס הראשי של חיל ההנדסה (אנ'). רייבולד נולד בדלאוור וסיים את לימודיו בדלאוור קולג' (כיום אוניברסיטת דלאוור) ב-1903. הוא התגייס לצבא ארצות הברית ב-1908, לחם במלחמת העולם הראשונה וב-1926 עבר לחיל ההנדסה של צבא ארצות הברית ושימש כמהנדס המחוזות בבאפלו, וילמינגטון ובממפיס. לתפקיד המהנדס הראשי של החיל מונה זמן קצר טרם המתקפה על פרל הארבור. רייבולד ניהל את מגוון הפעילויות של החיל לאורך מלחמת העולם השנייה והפך לקצין הראשון אי פעם שהגיע לדרגת לוטננט גנרל בזמן ששירת כמהנדס הראשי של חיל ההנדסה. רייבולד פרש משירותו הצבאי ב-31 בינואר 1946 והלך לעולמו 15 שנים אחר כך, בגיל 77. הוא עוטר פעמיים במדליית השירות המצוין. מדיה וקבצים בנושא יוג'ין רייבולד בוויקישיתוף Lieutenant General Eugene Reybold, Portraits and Profiles of Chief Engineers
שגריר (פירושונים)

האם התכוונתם ל... שגריר – נציג דיפלומטי קבוצת שגריר – חברה ישראלית המספקת שירותי דרך לרכב אישים: אורון שגריר – חוקר ישראלי בחוגים לפילוסופיה ולמדעי הקוגניציה והמוח איריס שגריר – היסטריונית ישראלית מיכה שגריר – במאי קולנוע ומפיק ישראלי
תא משרדי

תא משרדי (שְׁקוּבִּית; באנגלית: קְיוּבִּיקֵל – Cubicle) הוא מרחב עבודה אישי סגור למחצה, המופרד משכניו באמצעות מחיצות דקות וקלות (לרוב בגובה 1.5 - 1.8 מטרים). צד אחד של התא פתוח בחלקו או לגמרי כדי לאפשר גישה לתוכו. מרחבי העבודה הללו משמשים כתחליף לחדרי משרד, במקומות עבודה הפועלים במרחב עבודה פתוח. התא המשרדי מאפשר לנצל את השטח ביתר יעילות, שכן מחיצות התא דקות מקירות, והשטח המוקצב לעובד בתא קטן בהרבה מזה המוקצב בחדר, זאת תוך כדי יצירת סביבת עבודה "פתוחה" ושיתופית יותר, ובה בעת רועשת ומנוכרת. התא המשרדי מספק לאדם היושב בו מידת פרטיות מסוימת, תוך כדי שימוש מינימלי במקום. אך זוהי פרטיות מדומה שכן כל העובר ליד התא יכול בקלות להסתכל לתוכו, וכל הנמצא לידו שומע את כל הנאמר בתוכו. המחיצות מאפשרות התאמה אישית לצורכי המעביד, הן בצורת המחיצות והן באלמנטים אותם ניתן לקשר אליהן בעזרת הברגה פשוטה, כמו מגירות, שולחנות כתיבה ושרטוט, מדפים וכדומה. יש המקשרים את תופעת התאים המשרדיים לחברת המחשבים אינטל, שהחלה לספקם לעובדיה בשנות ה-60 ובכך גרמה לתופעה לצבור תאוצה. המצאת התאים עצמם מיוחסת לרוברט פרופסט, מעצב מקולורדו אשר עבד בחברת עיצוב רהיטים. פרופסט קרא לתכנון הראשון שלו "Action Office" (בתרגום חופשי לעברית: "משרד פעיל"). כיום חברות רבות משתמשות בעיצוב התאים המשרדיים כנדבך עיקרי לתכנון חללי העבודה שלהם. התאים, שקושרו עם הזמן לדיכוי העובד על ידי מעבידו, הפכו לסמל לשיעבוד לחומרנות ולבינוניות. הם מופיעים במקרים רבים בתרבות כדבר מה מדכא, המנתק את היושב בו מהסביבה החיצונית, ומאידך תחליף דל מידי ולפיכך משפיל למשרד, ובהיותו חלק מ"מרחב עבודה פתוח" - גם מונע פרטיות. בין האזכורים הרבים ראוי לציון הקומיקס "דילברט" וכמו כן הסדרה "המופע של דרו קארי", בה אחת הדמויות מספרת שהתא המשרדי הומצא לאחר שהתגלה כי "דרושים רק שלושה קירות כדי לגרום לאדם להרגיש כלוא". המעמד הפגיע מדיה וקבצים בנושא תא משרדי בוויקישיתוף ג'ון טיירני, ניו יורק טיימס, בין תאים למרחב פתוח: מהי סביבת העבודה האידיאלית, באתר הארץ, 29 במאי 2012 מאיה לקר, הגיהנום הוא קובייה: איך הפך הקיוביקל לנוף של חיינו, באתר הארץ, 7 במאי 2014 כתבה באתר ה-CNN על תאים משרדיים
בובי קלארק (כדורגלן)

בובי למונט קלארק (באנגלית: Bobby Lamont Clark; נולד ב-7 בפברואר 2005 באפסום שבאנגליה) הוא כדורגלן אנגלי המשחק בעמדת הקשר בקבוצת רד בול זלצבורג מהבונדסליגה האוסטרית. קלארק שיחק במחלקת הנוער של ברמינגהאם סיטי כאשר אביו, כדורגלן העבר לי קלארק (אנ'), אימן את הקבוצה הבוגרת של המועדון. בהמשך הצטרף למחלקת הנוער של ניוקאסל יונייטד, ובאוגוסט 2021 עבר למחלקת הנוער של ליברפול. בחודש פברואר 2022 חתם על חוזה מקצועני ראשון לחמש שנים במועדון. ב-27 באוגוסט 2022 ערך קלארק את הופעת הבכורה שלו בקבוצה הבוגרת של ליברפול, בניצחון 0–9 על בורנמות' במסגרת המחזור הרביעי בפרמייר ליג לעונת 2022/2023. ב-25 בפברואר 2024 שיחק בניצחון 0–1 על צ'לסי במסגרת גמר גביע הפוטבול ליג לעונת 2023/2024. ב-14 במרץ הבקיע את שערו היחיד במועדון, בניצחון 1–6 על ספרטה פראג במסגרת שלב שמינית הגמר של הליגה האירופית לעונת 2023/2024, ושבר את שיאו של טרנט אלכסנדר-ארנולד משנת 2017 ככובש הצעיר ביותר עבור ליברפול במפעלים האירופיים. בסך הכל ערך שש הופעות ליגה במדי המועדון. ב-22 באוגוסט 2024 חתם קלארק על חוזה לחמש שנים ברד בול זלצבורג מהבונדסליגה האוסטרית. ב-18 בספטמבר ערך את הופעת הבכורה שלו במועדון, בהפסד 0–3 לספרטה פראג במסגרת המחזור הראשון בשלב הבתים של ליגת האלופות לעונת 2024/2025. ב-22 בספטמבר ערך את הופעת הבכורה שלו בליגה, בתיקו 0-0 נגד טירול במסגרת המחזור השביעי לעונת 2024/2025. ליברפול גביע הפוטבול ליג (1): 2023/2024 מדיה וקבצים בנושא בובי קלארק בוויקישיתוף בובי קלארק, באתר Transfermarkt בובי קלארק, באתר Soccerway בובי קלארק, באתר BDFutbol בובי קלארק, באתר WorldFootball.net בובי קלארק, באתר FootballDatabase.eu O'Neill, Caoimhe. "Bobby Clark: The Liverpool U18s recruit who scored on his debut and has been in demand since the age of nine". The New York Times (באנגלית אמריקאית). ISSN 0362-4331. נבדק ב-2024-10-03. Liverpool used £1.5m sale to sign Bobby Clark; Klopp ‘big admirer’ already, web.archive.org, ‏2021-09-18 Liverpool FC — 404, www.liverpoolfc.com Lee Ryder, Jurgen Klopp has big plans for ex-Newcastle kid Bobby Clark, Chronicle Live, ‏2022-03-02 (באנגלית) Liverpool vs. AFC Bournemouth - 27 August 2022 - Soccerway, int.soccerway.com Hytner, David (2024-02-25). "Liverpool win Carabao Cup as Van Dijk's extra-time header sinks Chelsea". The Guardian (באנגלית בריטית). ISSN 0261-3077. נבדק ב-2024-10-03. Chelsea vs. Liverpool - 25 February 2024 - Soccerway, int.soccerway.com Liverpool vs. Sparta Prague - 14 March 2024 - Soccerway, int.soccerway.com Jones, Andy. "Liverpool 6 Sparta Prague 1 (11-2 on agg): Fast start finishes tie, Salah stat attack". The New York Times (באנגלית אמריקאית). ISSN 0362-4331. נבדק ב-2024-10-03. Stefan Bajcetic and Bobby Clark endure nightmare debuts for RB Salzburg, Yahoo Sports, ‏2024-09-18 (באנגלית בריטית) Sparta Prague vs. Salzburg - 18 September 2024 - Soccerway, int.soccerway.com WSG Tirol vs. Salzburg - 22 September 2024 - Soccerway, int.soccerway.com ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "בובי קלארק (כדורגלן)".
איוב בועדי

איוב בועדי (בצרפתית: Ayyoub Bouaddi; נולד ב-2 באוקטובר 2007 בסנליס שבצרפת) הוא כדורגלן צרפתי המשחק בעמדת הקשר בקבוצת ליל מליגת העל הצרפתית. בועדי נולד בצרפת למשפחה ממוצא מרוקאי. הוא גדל במחלקת הנוער של AFC קריי, ובאוגוסט 2021 הצטרף למחלקת הנוער של ליל. ב-21 באוגוסט 2023 חתם על חוזה מקצועני ראשון לשלוש שנים במועדון. ב-5 באוקטובר 2023 ערך בועדי את הופעת הבכורה שלו בקבוצה הראשונה של ליל, בתיקו 0-0 נגד קלאקסוויק במסגרת המחזור השני בשלב הבתים של הקונפרנס ליג לעונת 2023/2024, ובגיל 16 ושלושה ימים הפך לשחקן הצעיר ביותר בהיסטוריה שעורך הופעת בכורה במפעלים האירופיים, ולשחקן הצעיר ביותר בהיסטוריה שמשחק עבור ליל. ב-22 באוקטובר הפך לשחקן הצעיר ביותר בהיסטוריה של ליגת העל הצרפתית, כששיחק בניצחון 1-0 על ברסט במסגרת המחזור התשיעי לעונת 2023/2024. בסך הכל ערך תשע הופעות ליגה בעונה זו. ב-17 בספטמבר 2024 ערך את הופעת הבכורה שלו בליגת האלופות, בהפסד 2-0 לספורטינג ליסבון במסגרת המחזור הראשון בשלב הבתים לעונת 2024/2025. איוב בועדי, באתר Transfermarkt איוב בועדי, באתר Soccerway איוב בועדי, באתר FootballDatabase.eu Ayyoub Bouaddi, plus jeune joueur de l'histoire des Coupes UEFA, Maghress Ayyoub Bouaddi signe professionnel | LOSC, www.losc.fr Pierre-Louis Käppeli, à Torshavn, Klaksvik - Lille : le milieu du LOSC Ayyoub Bouaddi bat deux records de précocité, La Voix du Nord, ‏[node:publisheddate-cxense] (בצרפתית) KÍ vs. Lille - 5 October 2023 - Soccerway, int.soccerway.com Lille : Ayyoub Bouaddi devient le plus jeune joueur de l'histoire des Coupes d'Europe (Foot), L'Équipe (בצרפתית) Raphael Marcant, Ayyoub Bouaddi, plus jeune joueur de l’histoire à porter les couleurs du LOSC, Le petit Lillois, ‏2023-10-05 (ב־) Lille vs. Brest - 22 October 2023 - Soccerway, int.soccerway.com Ligue des champions : Le Real Madrid avec Camavinga et Endrick, mais sans Mbappé contre Lille, qui titularise le jeune Bouaddi, L'Équipe (בצרפתית) Sporting Lisbon vs. Lille - 17 September 2024 - Soccerway, int.soccerway.com
לוחמים (סדרת טלוויזיה)

לוחמים היא מיני-סדרה תיעודית ישראלית בת 3 פרקים שיצר וביים גל רז. הסדרה עוקבת אחר שבעה לוחמים שלקחו חלק במלחמת חרבות ברזל וכעת נמצאים בשיקום לאחר פציעתם. הסדרה היא חלק מפרויקט השנה למתקפת 7 באוקטובר של קשת 12, והיא משודרת החל מ-29 בספטמבר 2024. שבעה סיפורים על לוחמי על שחזרו מעזה ולא מוכנים להישבר ועושים הכל כדי לחזור לחיות את החיים. המדרוג נכתב על פי נתוני צפייה ראשוניים, כולל צפייה נדחית עד 2:00 בלילה במגזר היהודי באוכלוסייה הכללית דויד ריבייב – מתעד מבצעי בשירות סדיר. נפצע ואיבד את רגלו. יואב צבעוני – לוחם מילואים ביחידת מגלן. בן 30 ובזוגיות עם ויקטוריה. נפצע קשה מפגיעת טיל שבעקבותיה שבר את ידו השמאלית ואת הלסת ואיבד את רגלו. מעיין מולה – מג"ד הנדסה קרבית במילואים. מתגורר כ-7 שנים בהודו יחד עם אשתו רחלי ושלושת ילדיהם. פציעתו הקשה גרמה לו לפגיעה עצבית שפגעה גם ביכולתו ללכת. אתר האינטרנט הרשמי של לוחמים רייטינג: קשת 12 בנתון חלש שאיפשר לערוץ 14 לאיים, באתר אייס, 30 בספטמבר 2024
טוצ'י צ'וקוואני

טוצ'י פיל צ'וקוואני (בדנית: Tochi Phil Chukwuani; נולד ב-24 במרץ 2003 בהרלב שבדנמרק) הוא כדורגלן דני המשחק בעמדת הקשר בקבוצת שטורם גראץ מהבונדסליגה האוסטרית. צ'וקוואני נולד בדנמרק למשפחה ממוצא ניגרי. הוא שיחק במחלקות הנוער של B1973 הרלב, בולקלובן 1903 ונורשלן. בשנת 2019 החל לשחק בקבוצה הבוגרת של נורשלן במסגרת ליגת העל הדנית, ובסך הכל ערך 33 הופעות ליגה במדי המועדון, בהן הבקיע שלושה שערים. ב-31 באוגוסט 2022 חתם צ'וקוואני על חוזה לשנתיים בלינגבי בולקלוב, העולה החדשה לליגת העל הדנית. הוא ערך 54 הופעות ליגה במדי המועדון, בהן הבקיע ארבעה שערים. ב-20 במרץ 2024 חתם בשטורם גראץ מהבונדסליגה האוסטרית החל מ-1 ביולי. טוצ'י צ'וקוואני, באתר Transfermarkt טוצ'י צ'וקוואני, באתר Soccerway טוצ'י צ'וקוואני, באתר WorldFootball.net טוצ'י צ'וקוואני, באתר FootballDatabase.eu Andreas Erboe Vestergaard, I FC Nordsjælland coacher Superligaspillerne de unge: Inspirationen til den specielle ordning kommer blandt andet fra Paul Scholes, I FC Nordsjælland coacher Superligaspillerne de unge: Inspirationen til den specielle ordning kommer blandt andet fra Paul Scholes, ‏2017-11-27 (בדנית) Talentfulde Tochi skifter til De Kongeblå - Lyngby Boldklub, web.archive.org, ‏2022-08-31 Lyngby sælger Tochi til danskerklub, bold.dk, ‏2024-03-20 (בדנית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טוצ'י צ'וקוואני".
פטר סוצ'יץ'

פטר סוצ'יץ' (בקרואטית ובבוסנית: Petar Sučić; נולד ב-25 באוקטובר 2003 בליבנו שבבוסניה והרצגובינה) הוא כדורגלן קרואטי-בוסני המשחק בעמדת הקשר האחורי בקבוצת דינמו זאגרב מליגת העל הקרואטית ובנבחרת קרואטיה. סוצ'יץ' נולד בבוסניה והרצגובינה וגדל במחלקות הנוער של NK ספורטפרבנט בוגוינו, איסקרה בוגוינו וזרינסקי מוסטאר. בחודש ינואר 2022 חתם על חוזה לחמש שנים בדינמו זאגרב מליגת העל הקרואטית, והחל לשחק בקבוצת המילואים של המועדון. ב-17 ביוני 2022 הושאל למשך עונה אחת לזרינסקי מוסטאר, ובמהלך תקופת ההשאלה ערך 27 הופעות במסגרת ליגת העל של בוסניה והרצגובינה, וזכה עם המועדון באליפות בוסניה והרצגובינה ובגביע הבוסני. לקראת עונת 2023/2024 חזר לדינמו זאגרב, ובעונה זו זכה עמה אליפות קרואטיה, בגביע הקרואטי ובסופר קאפ הקרואטי. סוצ'יץ' נולד בבוסניה והרצגובינה למשפחה ממוצא קרואטי. הוא שיחק בנבחרות הצעירות של בוסניה והרצגובינה. בחודש מרץ 2024 החליט לייצג את הנבחרת הבוגרת של קרואטיה על-פני זו של בוסניה והרצגובינה. ב-19 באוגוסט 2024 זומן לראשונה לסגל נבחרת קרואטיה, לקראת משחקי ליגת האומות 2024/2025 נגד נבחרות פורטוגל ופולין. ב-5 בספטמבר 2024 ערך את הופעת הבכורה שלו בנבחרת, בהפסד 2-1 לנבחרת פורטוגל. סוצ'יץ' הוא בן דודו של הכדורגלן לוקה סוצ'יץ'. זרינסקי מוסטאר אליפות בוסניה והרצגובינה (1): 2022/2023 הגביע הבוסני (1): 2022/2023 דינמו זאגרב אליפות קרואטיה (1): 2023/2024 הגביע הקרואטי (1): 2023/2024 הסופר קאפ הקרואטי (1): 2023 פטר סוצ'יץ', באתר Transfermarkt פטר סוצ'יץ', באתר Soccerway פטר סוצ'יץ', באתר WorldFootball.net פטר סוצ'יץ', באתר FootballDatabase.eu Hrvatski mediji hvale bh. talenta koji je stigao u Dinamo, Reprezentacija.ba (בבוסנית) Sport Centar, Omladinski reprezentativac BiH iz Dinamo Zagreba stigao na posudbu u Zrinjski, SPORT CENTAR, ‏2022-06-17 (ב־) Dalić objavio popis igrača za početak Lige nacija, hns.team (בקרואטית) Portugal 2-1 Croatia (Sep 5, 2024) Final Score, ESPN (באנגלית) Portugal vs. Croatia - 5 September 2024 - Soccerway, int.soccerway.com Sportske novosti - Mladi talent postaje sve važnija karika Dinama: 'Prvijenac protiv Hajduka bio bi mi najdraži gol karijere', sportske.jutarnji.hr, ‏2023-12-10 (ב־)
סוצ'יץ'

סוצ'יץ' (בקרואטית: Sučić) הוא שם משפחה קרואטי. האם התכוונתם ל... לוקה סוצ'יץ' – כדורגלן קרואטי פטר סוצ'יץ' – כדורגלן קרואטי-בוסני
Weird Scenes Inside the Gold Mine

Weird Scenes Inside the Gold Mine הוא אלבום האוסף השני של להקת הרוק האמריקאית הדלתות (אחרי 13) והראשון לאחר מותו של הסולן ג'ים מוריסון. הוא יצא בינואר 1972 כאלבום כפול. שם האלבום לקוח מתוך מילות השיר "The End". העטיפה עוצבה על ידי ביל הופמן, עם עטיפה מתקפלת המכילה צילומים של הלהקה מאת ג'ואל ברודסקי והערות אלבום מאת ברוס האריס, הפובליציסט הלאומי של אלקטרה רקורדס. מידע על האלבום Weird Scenes Inside the Gold Mine באתר MusicBrainz מידע על האלבום Weird Scenes Inside the Gold Mine באתר AllMusic האלבום Weird Scenes Inside the Gold Mine באתר Discogs Weird Scenes Inside the Gold Mine - The Doors ... | AllMusic (באנגלית), נבדק ב-2024-10-03 All About Jazz, The Doors: Doors: Weird Scenes Inside the Gold Mine album review @ All About Jazz, All About Jazz, ‏2014-10-04 (באנגלית)